I april måned 2012 vandt Mathias Norup en ny Toyota Yaris i et lotteri hos håndboldklubben Aalborg DH. Men præmien blev aldrig udbetalt, fordi Aalborg DH var konkurstruet, og lavede en rekonstruktion af selskabet. Derved blev klubbens betalinger standset, og lotterivinderen Mathias Norup fik en mindre sum penge i stedet for sin bil, der havde en værdi af 160.000 kr. Han fik 13.000 kr. Nu vil han have det resterende beløb. Mathias Norup og hans advokat har derfor sagsøgt den tidligere direktør og tre bestyrelsesmedlemmer i klubben. - Vores krav er at få de sidste 145.000 kr., siger Thomas Frisgaard, der er advokat for Mathias Norup. Retten i Aalborg behandler sagen i dag, og TV2/Nord er med.
Aalborg DHs tidligere direktør og bestyrelse skal i dag i retten. En 24-årig mand vil have erstatning for den bil, han vandt i et lotteri hos håndboldklubben, men aldrig fik.